الكساد والافلاس هو العنوان الابرز للوضعية السياحية في المملكة مع اقتراب الاحتفالات برأس السنة الميلادية. صاحب مطعم سياحي مشهور قال ل”كود” بلي رقم المعاملات عندو فالمطاعم لي كيسير تراجع هاد العام بناقص 90 في المائة”، مضيفا :”حتى راس العام لي عولنا عليه مكاينش لي داير حجوزات عندو باسثتناء بعض المعارف لي كيجيو عندو”. الخسارة بالملايير بالنسبة لعدد من مالين المطاعم، وكولشي معول على الفاكسان، وفق شهادات خداتها “كود”، فإن الحياة الاقتصادية والسياحية غاترجع تدريجيا فشهر يونيو المقبل. ويمر قطاع السياحة من أزمة خانقة، بسبب تراجع الحجوزات والطلب على الخدمات الفندقية من طرف السياح خاصة القادمين من الخارج. دبا جميع الوجهات السياحية المغربية كتعيش الكساد والحيرة والقلق بعد سنة كاملة تقريبا بدون عمل، والملايير خسرو. كولشي معول على الفاكسان لانقاذ الوضعية الهشة للقطاع. 
راس العام فالمغرب.. انعدام الحجوزات فالاوطيلات والخسائر بالملايير ورقم المعاملات فبعض المطاعم السياحية وصل لناقص 90 فالمائة